હાર્દિકે કહ્યું હતું કે, આજે સવારથી જ તેના ઘરે આવતા લોકોને અટકાવવામાં આવી રહ્યા છે. તેના ઘરે જરૂરિયાતનો સામાન આવતો પણ અટકાવી દેવાયો છે. તેણે કહ્યું હતું કે, આજે સવાર સુધીમાં લગભગ 16,000 જેટલા ‘પાસ’ના કાર્યકરોની અટકાયત કરી લેવામાં આવી છે. આજે સવારે જ લુણાવાડા, મહીસાગરમાં 400 કાર્યકરોની અટકાયત કરવામાં આવી હોવાનું અને ચોટીલામાં 8 લક્ઝરી બસોને રોકી દેવામાં આવી હોવાનું પણ તેણે જણાવ્યું હતું. હાર્દિકે એવો પણ આક્ષેપ કર્યો હતો કે, પોલીસ દ્વારા છેલ્લા બે દિવસથી ‘પાસ’ના કન્વીનરોને બોલાવીને ધમકાવવામાં આવી રહ્યા છે.